Glenn Close

**Glenn Close** (gebore op 19 Maart 1947) is ’n Amerikaanse rolprent-, verhoog- en televisieaktrise. Deur haar lang loopbaan het sy lof ontvang vir haar veelsydigheid en sy word gereken as een van die beste aktrises van haar generasie. Sy het drie Emmys, drie Tonys en ses Oscar-benoemings gekry.

## Loopbaan 
Sy het haar verhoogloopbaan in 1974 begin met *Love for Love*, en was tot in die vroeë 1980's hoofsaaklik in New York op die verhoog te sien in beide toneelstukke en musiekspele. Sy was in 1980 in die Broadway-produksie *Barnum* en in 1983 in *The Real Thing*; vir laasgenoemde het sy ’n Tony vir beste aktrise gekry. Haar eerste rolprentrol was in *The World According to Garp* (1982), en daarna was sy in *The Big Chill* (1983) en *The Natural* (1984); sy het vir al drie rolle ’n Oscar-benoeming vir beste vroulike byspeler gekry. Sy het later ook benoemings vir beste aktrise gekry vir haar spel in *Fatal Attraction* (1987), *Dangerous Liaisons* (1988) en *Albert Nobbs* (2011). In die 1990's het sy nog twee Tonys gewen, vir *Death and the Maiden* in 1992 en die musiekspel *Sunset Boulevard* in 1995. Sy het haar eerste Emmy gewen vir die 1995-televisieprent *Serving in Silence: The Margarethe Cammermeyer Story*.

In 2003 was Close in die TV-prent *The Lion in Winter*, waarvoor sy ’n Golden Globe gewen het. In 2005 was sy in die dramareeks *The Shield*. Van 2007 tot 2012 was sy Patty Hewes in die TV-dramareeks *Damages*, waarvoor sy ’n Golden Globe en twee Emmys gewen het. In November 2014 was sy weer op Broadway in die toneelstuk *A Delicate Balance*.

Haar ander rolprente sluit in *Jagged Edge* (1985), *Hamlet* (1990), *Reversal of Fortune* (1990), *101 Dalmatians* (1996), *Paradise Road* (1997), *Air Force One* (1997), ''Cookie's Fortune* (1999), *Nine Lives* (2005) en *Guardians of the Galaxy* (2014).

Close is een van drie aktrises wat vir die meeste Oscars (ses) benoem is sonder om een te wen; die ander twee is Deborah Kerr en Thelma Ritter.

## Verhoog 
duimnael|Close as Norma Desmondin die musiekblyspel *Sunset Boulevard*.

### Musiekblyspele 
* 1994 – *Sunset Boulevard''. 'n Blyspel van Andrew Lloyd Webber gebaseer op die film *Sunset Boulevard* uit 1950.
* 1980 – *Barnum*. 'n Blyspel oor Phineas T. Barnum.
* 1976 – *Rex*. 'n Blyspel van Richard Rodgers oor Henry VIII van Engeland.

### Dramas 
* 2007 – *Damages*
* 1992 – *Death and the Maiden*
* 1985 – *Benefactors*
* 1983 – *The Real Thing* Drama van Tom Stoppard
* 1978 – *The Crucifer of Bloo*

## Filmografie 
duimnael|Close in 2012

* TV-films is uitgelaat
* 2016 – *The Girl with All the Gifts* (dokter Caroline Caldwell).
* 2016 – *Warcraft: The Beginning* (Alodi)
* 2014 – *Guardians of the Galaxy*
* 2011 – *Albert Nobbs*
* 2007 – *Evening*
* 2006 – *George and Martha Washington: A 40 Year Romance* (verteller)
* 2005 – *Hoodwinked* as *Granny* (stem)
* 2005 – *Heights*
* 2005 – *Nine Lives*
* 2005 – *The Chumscrubber*
* 2005 – *Tarzan II* (stem)
* 2004 – *The Stepford Wives*
* 2003 – *Le divorce*
* 2002 – *Pinocchio* (stem)
* 2001 – *The Safety of Objects*
* 2000 – *Things You Can Tell Just by Looking at Her*
* 2000 – *102 Dalmatiërs* as *Cruella DeVil*
* 1999 – *Tarzan* (stem)
* 1999 – ''Cookie's Fortune*
* 1997 – *Paradise Road* as *Adrienne Pargiter*
* 1997 – *Air Force One*
* 1996 – *Mary Reilly*
* 1996 – *101 Dalmatiërs* as *Cruella DeVil*
* 1996 – *Mars Attacks!*
* 1994 – *The Paper*
* 1993 – *House of the Spirits* as *Ferula*
* 1991 – *Hook*
* 1991 – *Meeting Venus*
* 1990 – *Reversal of Fortune*
* 1990 – *Hamlet*
* 1989 – *Immediate Family*
* 1988 – *Dangerous Liaisons* (Oscar-nominasie)
* 1988 – *Gandahar* (stem)
* 1987 – *Fatal Attraction* (Oscar-nominasie)
* 1985 – *Maxie*
* 1985 – *Jagged Edge*
* 1984 – *The Natural* (Oscar-nominasie)
* 1984 – *The Stone Boy*
* 1984 – *Greystoke: The Legend of Tarzan, Lord of the Apes* (stem)
* 1983 – *The Big Chill* (Oscar-nominasie)
* 1982 – *The World According to Garp'' (Oscar-nominasie)

## Verwysings